cyanic-selkie/wikianc huggingface dataset:
Ծանոթների մոտ (պատմվածք)
Հրապարակումներ
Անտոն Չեխովը «Ծանոթների մոտ» պատմվածքը գրել է 1898 թվականին։ Առաջին անգամ հրապարակվել է 1898 թվականին «Cosmopolis. միջազգային ամսագրի» հ. IX № 2 փետրվարյան համարում՝ Անտոն Չեխով ստորագրությամբ։ Չեխովը պատմվածքը չի ներառել պատմվածքների իր հավաքածուում։
Չեխովի կենդանության օրոք պատմվածքը թարգմանվել է գերմաներեն։
Պատմություն
Պատմվածքը գրելու համար գրողն օգտագործել է 1896-1897 թվականների գրառումներից. «Արդեն ճերմակող կին բժիշկը ընկնում է միստիցիզմի մեջ։ Ունեցվածքը ձեռքից գնում է, աղքատություն, իսկ սպասավորները դեռևս ծաղրածուի նման են հագնված»։ «Ամուսինը ֆսֆսում է, հյուրին անվանում սիրելի, հարգելի»։ «Նա ծանոթ է եղել կին բժշկի հետ, երբ նա դեռ աղջնակ էր, ապա նա խելացի էր, այժմ նա ծերացել է և շատ բան չի հասկանում»։
Պատմվածքը գրվել է «Cosmopolis» ամսագրի համար, ռուսական բաժնի խմբագիր Ֆ. Դ. Բատյուշկովի խնդրանքով։ Չեխովը պատմվածքը գրել է իր հիշողությունների հիման վրա։
Քննադատություն
Չեխովը դժգոհ էր պատմվածքից։ Քննադատներից մեկը գրել է, որ պատմվածքում հեղինակն օգտագործել է որոշ պատկերներ և արտահայտություններ «Երեք քույրեր», «Բալենու այգին» պիեսներում։ Որոշ ժամանակ Չեխովի ընթերցողների համար պատմվածքն անհայտ է եղել։ 1906 թվականին այն վերահրատարակվել է Չեխովի հետմահու լույս տեսած աշխատանքների ժողովածուում։
Սյուժե
Մի անգամ ամռանը Միխայիլ Պոդգորինը նամակ ստացավ Տատյանա Ալեքսեևնա Լոսևայից և նրա ընկեր Վարվարա Պավլովնայից՝ հրավիրելով նրանց իրենց մոտ՝ Կուզմինկի։ Նախկինում Կուզմինկիի տունը պատկանել է Տատյանա Ալեքսեևնային, հետո որպես օժիտ է տրվել։ Ամուսնության վեց տարիների ընթացքում կալվածքը սնանկ է դարձել Տատյանա Ալեքսեևնայի ամուսինու՝ Սերգեյ Սերգեյիչի շնորհիվ։ Տատյանան երբեմն խորհուրդ էր հարցնում Պոդգորինից և նրանից փոխառություն խնդրում։ Պոդգորինը կասկածում էր, որ նա նորից խորհուրդ կամ փող է խնդրելու, բայց շարունակում էր գնալ։
Հանդիպումն աղմկոտ էր, որից հետո Տատյանան սկսեց բողոքել Պոդգորինին, որ իր տունը վաճառվում է պարտքերի դիմաց, և պարտքերը մարելու ոչ մի բան չկա, նա չի կարող գոյատևել և կմահանա հուսահատությունից։ Պոդգորինի վրա օգնության մեծ հույսեր էր դրել։ Վարիան սկսեց նախատել Պոդգորինին, որ իր բարոյական պարտքն է օգնել Տատյանային և Սերգեյ Սերգեյիչին, որի շուրջ Պոդգորինը խոստացել էր մտածել, թե ինչպես օգնել նրանց։ Նա նաև կարծում էր, որ ավելի լավ կլիներ օգնել ոչ թե Սերգեյ Սերգեյիչին, այլև Վարիային։
Երեկոյան Պոդգորինը այգում զրուցել է Նադեժդայի հետ, ով պատմել է Մոսկվայում աշխատելու իր ծրագրերի մասին։ Պոդգորինի մտքով անցավ՝ արդյոք չամուսնան նա հետ։ Նախքան քնելը Պոդգորինը որոշեց քայլել Սերգեյ Սերգեյիչի հետ։ Նա նրան հարյուր ռուբլի տվեց։ Այնուհետև Պոդգորինը տեսավ Նադեժդային, ով լուռ հեռացանում էր տանից։ Պոդգորինը նույնպես պատրաստվեց Մոսկվա մեկնել. նրան սկսեց հրաժեշտ տալ Սերգեյ Սերգեյիչը։ Բայց Պոդգորինը նրան այլևս չէր լսում, այլ մտածում էր, որ այստեղ վերջին անգամ է գտնվում և այլևս երբեք չի վերադառնա։ Նա «մի քանի անգամ նայեց դեպի բակաշենքը, որտեղ ժամանակին շատ լավ օրեր էր ապրել»։
Տանը նա տեսել էր Տատյանայից և Վարվառայից նամակ, սակայն շուտով մոռացավ դրա մասին։
Արտաքին հղումներ
Կատեգորիա:Անտոն Չեխովի ստեղծագործություններ Կատեգորիա:1898 պատմվածքներ
Հրաչիկ Բաբայան
Հրաչիկ Բաբայան (օգոստոսի 1, Հայաստան, Երևան), հայ հրաձիգ։ Հրաչիկը պատանեկան Օլիմպիական խաղերի և աշխարհի երիտասարդների առաջնության արծաթե մեդալակիր է։ Բաքվում կայացած առաջին Եվրոպական խաղերի ժամանակ նա սահմանել է Եվրոպայի երիտասարդների ռեկորդ։ Ռիո դե Ժանեյրոյում անցկացվող Օլիմպիական խաղերի հայազգի միակ հրաձիգն է ։
Կենսագրություն
Հրաչը ծնվել է 1996 թվականի օգոստոսի 1-ին Երևանում, Հայաստան։ Այժմ սովորում է Ֆիզիկական կուլտուրայի հայկական պետական համալսարանում։
Աղբյուրներ
Հրաչիկի հարցազրույցը Հայաստանի Ազգային Օլիմպիական Կոմիտեի էջում
Աստերոիդների ցանկ (64801-64900)
Աստերոիդների ցանկ (64701-64800) * Աստերոիդների ցանկ * Աստերոիդների ցանկ (64901-65000)
Բարձր էներգիաների աստղաֆիզիկան Հայաստանում
Կատեգորիա:Գիտությունը Հայաստանում Կատեգորիա:Աստղաֆիզիկա
Լալե (երգչուհի)
Լալե Պուրկարիմ ( ,Laleh Pourkarim, ), իրանական ծագմամբ շվեդացի երգիչ, երաժիշտ, դերասանուհի, կոմպոզիտոր և երգահան, որը հանդես է գալիս LaLeh բեմական անունով։ Դերասանուհու կարճ կարիերայից հետո 2005 թվականից սկսել է իր երգչուհու կարիերան՝ դեբյուտային «Laleh» ալբոմով, որը Շվեդիայում զբաղեցրել է առաջին հորիզոնականը և դարձել տարվա ամենավաճառվող ալբոմը։ 2005 թվականի շվեդական Գրեմիում առաջադրվել է յոթ անվանակարգում և ստացել հեղինակավոր Rockbjörnen «Տարվա արտիստ» և «Տարվա հայտնագործություն» անվանակարգերում, ինչպես նաև «Տարվա արտադրող» անվանակարգերում։
Կենսագրություն
Լալե Պուրկարիմը ծնվել է Իրանում, 1982 թվականի հունիսի 10-ին։ Լալե անունը պարսկերեն նշանակում է «կակաչ» ։
Բոկել (Ռենդսբուրգ)
Բոկել (գերմ.՝ Bokel) կոմունա Գերմանիաում, Գերմանիայի վարչական բաժանում՝ Շլեզվիգ Հոլշտայնում։
Մտնում է Ռենդսբուրգ-Էկերնֆորդե շրջանի կազմի մեջ։ 2010 թվականի դեկտեմբերի 31-ի տվյալներով բնակչությունը կազմում է 664 մարդ ։ Ընդգրկում է 15.27 կմ² տարածք։ Պաշտոնական կոդ՝ 01 0 58 021։
Լալե (երգչուհի)
Կենսագրություն
Լալեի հայրը մահացել է նրա աչքի առաջ 1994 թվականի օգոստոսին երբ նա փորձել է փրկել մի կին, որը ընկել դուրս նավակից։ Կինը ողջ է մնացել, իսկ Լալեի հայրը խեղդվել է։
Նոր տեղում Լալեն շարունակել է երաժշտական կրթությունը։ Վիտֆելդի գիմնազիայում որպես լրացուցիչ առարկա ընտրել է դասական երաժշտության, բալետի և կրկեսային տարրերի ուսումնասիրման երաժշտական ծրագիր։ Հետագայում սկսել է հետաքրքրվել պանկ, ռեգգի և ջազ երաժշտությամբ։ Նա նաև սովորել է կիթառ, հարվածային գործիքներ և սաքսոֆոն։ Լալեի երաժշտության առաջին ուսուցիչը՝ Հասսե Նեյլինը, նկատել է տաղանդավոր աղջկան և օգնել նրան բացահայտել իր ներուժը։ Իր երաժշտության մյուս ուսուցչուհու՝ Բենգթ Ֆրանցենի հետ միասին, կազմակերպել է ջազային անսամբլ՝ Bejolaն։
2007-2008 թվականներին Լալեն ապրել է Վեստերբոտեն շրջանի Նորլլանդ քաղաքում։ 2010 թվականին Շելլեֆտեոյում կարճատև աշխատանքից հետո տեղափոխվել է Ստոկհոլմ։
2013 թվականին՝ «Գույներ» ալբոմի թողարկումից երեք օր անց, 57 տարեկան հասակում Լալեի մայրը մահացել է, որը աշխատում էր որպես սոցիալական աշխատող ։ Նրա ավագ եղբայրը մահացել է սրտի հիվանդությունից՝ մոր մահից մեկ տարի անց։ Լալեն ընկել է երկարատև դեպրեսիայի մեջ, նրա երաժշտության հանդեպ հետաքրքրությունը սկսել է պակասել, բայց բուժումից որոշ ժամանակ անց նա հաջողությամբ հաղթահարում է դեպրեսիան և վերադառնում հասարակություն ։
Լալեն ունի երկքաղաքացիություն և խոսում է չորս լեզուներով՝ շվեդերեն, անգլերեն, ռուսերեն և պարսկերեն ։
Սիրում է ճանապարհորդել։ Նա այցելել է Եվրոպայի և Լատինական Ամերիկայի մի քանի երկրներ։
2014 թվականի վերջին Լալեն ստացցել է Göteborgare մրցանակը ։
Անձնական կյանք
Լալեն ընդհանրապես չի սիրում հարցազրույցներ տալ, ուստի նրա անձնական կյանքի մասին գործնականում ոչինչ հայտնի չէ։ Նա բուսակեր է և շատ է սիրում կենդանիներ ։ Զբաղվում է թենիսով, իր երիտասարդ տարիներին սիրել է բասկետբոլ և ֆուտբոլ։ Մի որոշ ժամանակ, Լալեն ապրել է Ստոկհոլմում, որտեղ ունեցել է իր սեփական ձայնագրման ստուդիան, սակայն 2014 թվականի վերջին տեղափոխվել է Լոս Անջելես ։
Ծանոթագրություններ
Կատեգորիա:Շվեդ երգչուհիներ Կատեգորիա:Շվեդ կոմպոզիտորներ Կատեգորիա:21-րդ դարի կոմպոզիտորներ Կատեգորիա:Շվեդ դերասանուհիներ Կատեգորիա:Բանաստեղծներ այբբենական կարգով
Տիրի Պաուելս
Տիրի Պաուելս (Thierry Pauwels, ), բելգիացի աստղագետ, աստերոիդների հայտնաբերող։ Աշխատում է Բելգիայի թագավորական աստղադիտարանում ։ 1996 թվականից 2009 թվականները հայտնաբերել է 118 աստերոիդ, որոնցից տասը հայտնաբերել է այլ աստղագետների հետ համատեղ ։
Տիրի Պաուելսը ծնվել է 1957 թվականի հուլիսի 22-ին։ Միջնակարգ դպրոցը ավարտելուց հետո 1975 թվականից 1979 թվականները ուսանել է մաթեմատիկա Գենտի համալսարանում։ 1979 թվականից 1984 թվականները եղել է Գիտական հետազոտությունների ազգային հիմնադրամի պրակտիկանտ և կամավոր աշխատել է Գենտի համալսարանում։ 1984 թվականից սկսել է աշխատել որպես Բելգիայի թագավորական աստղադիտարանում, սկզբում որպես քարտուղար, ավելի ուշ օգնական, աշխատանքների կազմակերպիչ, և վերջապես բաժնի վարիչ։
2005 թվականից սկսած ակտիվորեն մասնակցել է Gaia տիեզերական աստղադիտակից ստացված տվյալների մշակման ծրագրային ապահովման ստեղծմանը։ Բացի դա Տիրի Պաուելսը հեղինակել է բազմաթիվ հոդվածներ Թագավորական աստղադիտարանի տարեկան հրապարակումներում։
Նրա պատվին է անվանվել (12761) Պաուեկս աստերոիդը ։
Արտաքին հղումներ
Կատեգորիա:Բելգիացի աստղագետներ Կատեգորիա:Աստերոիդ հայտնաբերողներ Կատեգորիա:Գենտի համալսարանի շրջանավարտներ
Լյուդմիլա Լուզան
Լյուդմիլա Վլադիմիրի Լուզան (Людмила Володимирівна Лузан, ), ուկրաինացի մարզիկ (կանոեիստ), 2020 թվականի Օլիմպիական խաղերի արծաթե և  բրոնզե մեդալակիր, Եվրոպայի կրկնակի չեմպիոն, Եվրոպայի առաջնությունների բազմակի մեդալակիր։
Կարիերա
2019 թվականին մասնակցել է Մինսկում կայացած Եվրոպական խաղերին, որտեղ Անաստասիա Չետերիկովայի հետ զուգախաղում զբաղեցրել է 5-րդ տեղը 500 մետր մրցատարածությունում։
Պոզնանում անցկացված Եվրոպայի 2021 թվականի առաջնությունում ցույց է տվել կարիերայի լավագույն արդյունքը՝ նվաճելով չորս մեդալ. միայնակ մրցումներում նա հաղթել է 500 մետր մրցատարածությունում, ինչպես նաև դարձել է երկրորդը 200 մետր մրցատարածությունում, Անաստասիա Չետերիկովայի հետ զուգախաղում դարձել է 500 մետր մրցատարածության չեմպիոն, ինչպես նաև 200 մետր մրցատարածության բրոնզե մեդալակիր ։
2021 թվականի օգոստոսի 5-ին Տոկիոյում անցկացված 2020 թվականի Ամառային օլիմպիական խաղերում 200 մետր մրցատարածությունում նվաճել է բրոնզե մեդալ ։ Լուզանն առաջին տեղից անցել է եզրափակիչ, որտեղ միայն վերջին մետրերում է հաղթանակի հասել՝ նվաճելով մեդալ Ուկրաինայի օգտին ։
2021 թվականի օգոստոսի 7-ին Տոկիոյի 2020 թվականի Ամառային օլիմպիական խաղերում Անաստասիա Չետվերիկովայի հետ զուգախաղում դարձել է արծաթե մեդալակիր 500 մետր մրցատարածությունում ։
Արտաքին հղումներ
Կատեգորիա:2020 թվականի Ամառային օլիմպիական խաղերի արծաթե մեդալակիրներ Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Նովոչիկեևո
Նովոչիկեևո (Новочикеево, Яңы Сикәй), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 39 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Շարանսկի շրջանի բնակավայրեր
Ջյակովիցայի օդանավակայան
Ջյակովիցայի օդանավակայան, օդանավակայան Կոսովոյի արևմտյան մասում գտնվող Ջյակովիցա քաղաքի մոտակայքում։ Ենթադրվում է, որ օդանավակայանը կարող է դառնալ քաղաքացիական և ոչ թանկ կոմերցիոն ավիաընկերությունների և բեռների թռիչքների համար ։
Տեղակայություն
Ջակովիցայի օդանավակայանն անմիջապես գտնվում է Ջյակովիցա քաղաքի մոտակայքում, որը 4 կմ հարավ է Ռադոնիչ լճից։
Պատմություն
Օդանավակայանը կառուցվել է KFOR-ի համար 1999 թվականի Կոսովոյի պատերազմից հետո, գոյություն ունեցող օդանավակայանի կողքին, որն օգտագործվել է գյուղատնտեսական կարիքների համար։ Ժամանակակից օդանավակայանը հիմնականում օգտագործվել է ռազմական և մարդասիրական թռիչքների համար։ Գտնվել է իտալական պատասխանատվության գոտում։ Օդանավակայանում վայրէջք կատարած ամենամեծ ինքնաթիռը Բոինգ 737-ն էր։
2013 թվականի դեկտեմբերի 18-ին օդանավակայանը Իտալիայի օդային ուժերից հանձնվել է Կոսովոյի Հանրապետության կառավարությանը։ Իտալական շահագործման ժամանակաշրջանում Ջյակովիցայի օդանավակայանով անցել են ավելի քան 27,000 ինքնաթիռներ, 220,000 ուղևոր և ավելի քան 40,000 տոննա բեռ ։
Տեղական և ազգային կառավարությունները նախատեսում են Ջյակովիցայի օդանավակայանից ստեղծել քաղաքացիական և առևտրային օդանավակայան ։ 2015 թվականի դեկտեմբերի դրությամբ օդանավակայանը փակվել է Կոսովոյի իշխանությունների կողմից ։ Այն կարող էր մրցակից դառնալ ծանրաբեռնված Պրիշտինայի օդանավակայանի համար։ Բացի այդ, Ջյակովիցայի օդանավակայանը կունենա առավելություն, քանի որ մառախուղները ձմռանը այնքան հաճախ չեն լինում, որքան Պրիշտինայի օդանավակայանում ։ Օդանավակայանի վերակառուցման նախագիծը նախատեսում է թռիչքուղու երկարացում ներկայիս 1800 մետրից մինչև 2400 մետր և դրա ընդլայնումը 30 մետրից դարձնել 45 մետր։ Այսպիսով, Քաղաքացիական ավիացիայի միջազգային կազմակերպության (ICAO) չափանիշները կպահպանվեն ։
2015 թվականի դեկտեմբերի դրությամբ օդանավակայանը փակվել է Կոսովոյի Հանրապետության իշխանությունների կողմից ։
Արտաքին հղումներ
Կատեգորիա:Ավիացիա ըստ երկրի Կատեգորիա:Շենքեր և կառույցներ ըստ տեսակի և երկրի
Nokia Nseries
Nokia Nseries-ը Nokia ընկերության մուլտիմեդիական սմարթֆոնների սերիա է։ Այդ սերիայի շատ արտադրանքները նվազագույն դեպքում ունեն հետևյալ ստանդարտները՝ 3G, HSDPA կամ WLAN:
Պատմություն
2005 թվականի ապրիլի 27-ին Nokia ընկերությունը հայտարարել է իր արտադրանքների նոր սերիայի մասին Ամստերդամում անցկացվող ցուցահանդեսին ։ Այդպիսի առաջին արտադրանքները դարձել էին Nokia N70, Nokia N90 և Nokia N91 հեռախոսները։ 2005 թվականի նոյեմբերի 2-ին Nokia անոնսավորել է նոր Nokia N71, Nokia N80 և Nokia N92 բջջայինները, իսկ 2006 թվի ապրիլի 25-ին ներկայացրել է Nokia N72, Nokia N73 և Nokia N93 սմարթֆոնները։ 2007 թվականին շուկա են մտել Nokia N82 և Nokia N95 Nseries հեռախոսները։ Վերջինը ստացել է Nseries-ի ֆլագմանի կարգավիճակ, իսկ 2008-ի օգոստոսի 15-ին Սպառողական Էլեկտրոնիկայի Եվրոպական Ասոցիացիան (EISA) ընդունել այն որպես «2007-2008 թվականների լավագույն եվրոպական մեդիֆոն»։
Ծանոթագրություններ
Կատեգորիա:Nokia բջջային հեռախոսներ Կատեգորիա:Symbian OS
Վեսյոլոե (գյուղ, Գադյաչի շրջան)
Վեսյոլոե (Веселе), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1926 թվականին։
2001 թվականի տվյալներով Վեսյոլոե գյուղում բնակվում էր 65 մարդ։ Բնակավայրը զբաղեցնում է 0,588 կմ² տարածք։ Բնակչության խտությունը կազմում էր 110,54 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գադյաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1926 թվականին հիմնադրված բնակավայրեր
Փյուրուտ
Ծանոթագրություններ
Կատեգորիա:Արևմտյան Հայաստանի գյուղեր
Ջոն ՄաքԿլասկի
Ջոն ՄաքԿլասկի (John V. McClusky, ), ամերիկացի աստղագետ, աշխատել է Ֆեյր Օակս Ռանչ աստղադիտարանում։ 1998-2005 թվականներին հայտնաբերել է ընդհանուր առմամբ 124 աստերոիդ, որոնց մեծամասնությունը հայտնաբերել է՝ աշխատելով Կինգսնեյկ աստղադիտարանում ։
Իր հայտնաբերած առաջին աստերոիդը (13389) Ստեյսին անվանել է կնոջ՝ Ստեյսի Վարդ ՄաքԿլասկիի պատվին ։
Ծանոթագրություններ
Կատեգորիա:Ամերիկացի աստղագետներ Կատեգորիա:Աստերոիդ հայտնաբերողներ
Ֆիզիկան Հայաստանում
Սկզբնական շրջան
17-րդ դարի բնագիտական հեղափոխության արդյունքում ձևավորված ֆիզիկան բավական արագ արձագանք է գտել նաև հայ իրականության մեջ։ Այդ մասին է վկայում 1749 թվականին Վենետիկում լույս տեսած Մխիթար Սեբաստացու «Բառգիրք հայկազեան լեզուի» գրքի «Աստղալից երկինք» ներդիր-քարտեզի հարուստ բովանդակութունը։ Մխիթարյան միաբանությունում (Սբ Ղազար կղզի) տեղակայված 17 սմ տրամագծով աստղադիտակով կատարած դիտումների ու հետազոտությունների (Խորեն Սինանյան և ուրիշներ) արդյունքները և բնագիտական այլ նյութեր 1843 թվականից հրապարակվել են «Բազմավեպ» հանդեսի էջերում։ 1836 թվականին Վենետիկում հիմնադրված Մուրատ-Ռափայելյան վարժարանում Մանուել Քաջունու ջանքերով ստեղծվել է ֆիզիկայի լաբորատորիա, կազմվել են դասագրքեր, հրատարակվել է նրա տեսական և փորձարարական ֆիզիկայի (բնաբանություն) եռահատոր դասընթացը։ 1920-ական թվականների վերջին այդ ամսագրում տպագրվել են նաև Ալբերտ Էյնշտեյնի հոդվածներից երկուսը՝ հեղինակի համաձայնությամբ։ Հայաստանում ֆիզիկայի հետագա զարգացմանը նպաստել է ԵՊՀ-ի հիմնադրումը, որտեղ ստեղծվել է տեխնիկական ֆակուլտետ, և ուսուցանվել են ֆիզմաթ ու տեխնիկական առարկաներ։ Առաջին դասախոսներից էին Ռուսաստանի և Եվրոպայի համալսարանների շրջանավարտներ Ալեքսանդր Հակոբյանը, Հարություն Անժուրը, Հովհաննես Նավակատիկյանը, Աշոտ Տեր-Մկրտչյանը, Արշակ Տոնյանը և ուրիշներ։ Մանկավարժական աշխատանքին զուգընթաց կատարվել են նաև գիտական հետազոտությունների առաջին փորձերը։ 1925 թվականից, շուրջ մեկ տարի, ԵՊՀ-ում աշխատել է գունավոր հեռուստատեսության և լուսահեռագրության գյուտարար Հովհաննես Ադամյանը, որն անգլիացի Ջոն Բերդից 3 տարի առաջ ստեղծել էր գունավոր հեռուստատեսության օպտիկամեխանիկական յուրօրինակ համակարգ։
Ֆիզիկայի ներմուծումը համալսարաններում
ՀԽՍՀ-ում ֆիզիկայի զարգացմանը նոր թափ է հաղորդել ֆիզմաթ ֆակուլտետներրի հիմնադրումը ԵՊՀ-ում (1933) և Մանկավարժական ինստիտուտում (1934)։ Կապեր են հաստատվել ԽՍՀՄ գիտական կենտրոնների հետ, պատրաստվել են սեփական գիտամանկավարժական կադրեր՝ Հովհաննես Աթոյան, Արշալույս Դադայան, Նորայր Քոչարյան, Գարեգին Պետրոսյան և ուրիշներ։ Գիտական կադրեր պատրաստվել են նաև ԽՍՀՄ խոշոր գիտական կենտրոններում՝ ասպիրանտուրայի միջոցով։ 1943 թվականին ՀԽՍՀ ԳԱ կազմում հիմնադրվել է ֆիգմաթեմատիկական ինստիտուտը՝ Արտեմ Ալիխանյանի գլխավորությամբ, որն իր եղբոր՝ Աբրահամ Ալիխանովի հետ Մոսկվայից տեղափոխվել էր Երևան՝ տիեզերական ճառագայթների (Տճ) ֆիզիկայի բնագավառում հետազոտություններ կատարելու համար։ Այդ տարիներին ԵՊՀ-ում ստեղծվել է միջուկային ֆիզիկայի ամբիոն (վարիչ՝ Ա. Ալիխանով)։ 1946 թվականին Ա. Ալիխանյանի նախաձեռնությամբ ֆիզմաթ ինստիտուտից առանձնացել է ՀԽՍՀ ԳԱ Ֆիզիկայի ինստիտուտը (հիմնադիր-տնօրեն՝ Ա. Ալիխանյան, 1962 թվականից՝ ԽՍՀՄ ատոմային էներգիայի օգտագործման պետական կոմիտեի Երևանի ֆիզիկայի ինստիտուտ, 2011 թվականից՝ Ա. Ալիխանյանի անվան ազգային գիտական լաբորատորիա-հիմնադրամ)։ 1940-ական թվականների վերջին Արագած լեռան լանջին արդեն մշտապես գործում էր ֆիզիկայի ինստիտուտի բարձունքային կայանը, որտեղ Տճ-ի բնագավառում կատարված հետազոտությունները ճանաչում են բերել ինստիտուտի երիտասարդ կոլեկտիվին։ Տճ-ի ֆիզիկայի հետազոտությունները 1950-ական թվականներին զգալիորեն խթանել են տեսական մտքի զարգացումը հանրապետությունում։ 1951 թվականին ԵՊՀ ֆիզմաթ ֆակուլտետում բացվել է տեսական ֆիզիկայի ամբիոն։ ԳԱ-ում և ԵՊՀ-ում գիտակազմակերպչական աշխատանքներ են կատարվել ֆիզիկայի մի քանի ուղղությունների՝ պինդ մարմնի ֆիզիկայի, ռադիոֆիզիկայի, արագացուցիչների ֆիզիկայի զարգացման նպատակով։ 1959 թվականին ԵՊՀ-ում ստեղծվել է ֆիզիկայի ֆակուլտետ՝ տեսական ֆիզիկայի, ընդհանուր ֆիզիկայի, աստղաֆիզիկայի, ռադիոֆիզիկայի և էլեկտրականության ու նյութի կառույցի (հետագայում՝ պինդ մարմնի ֆիզիկա) ամբիոններով։ 1960 թվականից տարրական մասնիկների և բարձր էներգիաների ֆիզիկային զուգընթաց Մանուել Քաջունի (1823-1903) Հարություն Անժուր (Չեբոտարյան) (1885-1958) Հայաստանում առաջացել են հետազոտությունների նոր ուղղություններ, ստեղծվել նոր հիմնարկներ. 1960 թվականին հիմնադրվել է ԳԱ Ռադիոֆիզիկայի և էլեկտրոնիկայի ինստիտուտը (ՌՖԷԻ, հիմնադիր-տնօրեն՝ Էմիլ Միրզաբեկյան), Կենտրոնական ԳՀ ֆիզիկատեխնիկական լաբորատորիան (ԿԳՀՖՏԼ)՝ Նորայր Քոչարյանի գլխավորությամբ։ Վերջինիս հիման վրա 1967 թվականին կազմակերպվել է ՀԽՍՀ ԳԱ ֆիզիկական հետազոտությունների ինստիտուտը (հիմնադիր-տնօրեն՝ Միքայել Տեր-Միքայելյան)։ 1978 թվականին ճառագայթային ֆիզիկայի պրոբլեմային լաբորատորիայի (ՃՖՊԼ) հիման վրա ԵՊՀ-ում կազմակերպվել է Հայաստանում առաջին բուհական ինստիտուտը՝ ԵՊՀ Կոնդենսացված միջավայրերի ֆիզիկայի ԳՀհ-ն (ԿՄՖԳՀհ, հիմնադիր-տնօրեն՝ Վիլիկ Հարությունյան), որը հետագայում վերակազմավորվել է «ԼՏ-Պիրկալ» և «Լազերային տեխնիկա» ՓԲԸ-ների։
1980 թվականին ստեղծվել է ԳԱ ֆիզիկայի կիրառական պրոբլեմների բաժինը, որը 1984 թվականին դարձել է ինքնուրույն ինստիտուտ (հիմնադիր-տնօրեն՝ Ալպիկ Մկրտչյան)։ Հայաստանի գիտական կյանքում կարևոր իրադարձություն էր 1967 թվականին ԵՖհ-ում 6 ԳԷՎ էներգիայով էլեկտրոնային արագացուցչի գործարկումը։ Այդ տարիներին մեծ փոփոխություններ են տեղի ունեցել նաև բուհական համակարգում. ԵՊՀ-ում բացվել են միջուկի և տարրական մասնիկների ֆիզիկայի (1961), օպտիկայի (1964), մոլեկուլային ֆիզիկայի և կենսաֆիզիկայի (1967), բյուրեղների աճի և քվանտային էլեկտրոնիկայի (1971) ամբիոնները։ 1975 թվականին կազմակերպվել է ռադիոֆիզիկայի ֆակուլտետը, որի կազմում գործում են կիսահաղորդիչների և դիէլեկտրիկների ֆիզիկայի (1965), ալիքային շարժընթացների տեսության և ֆիզիկայի (1975), քվանտային ռադիոֆիզիկայի և գերբարձր հաճախությունների ռադիոֆիզիկայի (1984) ամբիոնները։ Ստեղծվել են կիսահաղորդչային նյութերի (1959), ճառագայթային ֆիզիկայի (1962, ճֆՊԼ), պինդ մարմնի ֆիզիկայի (1964) պրոբլեմային լաբորատորիաները, իսկ 1976 թվականին ՃՖՊԼ-ին կից ստեղծվել է ՀԿԲ։
Հաշվի առնելով ֆիզիկայի կիրառական թեքումով մասնագետների պահանջարկը՝ 2002 թվականին Հայ-ռուսական (Սլավոնական) համալսարանում ստեղծվել է ֆիզտեխնիկական ֆակուլտետըը։ ՀՀ-ում հրատարակվում են «ՀՀ ԳԱԱ Տեղեկագիր. Ֆիզիկա» (1967 թվականից, ռուսերեն և անգլերեն թարգմանությունները լույս է ընծայում «Շպրինգեր» հրատարակչությունը), «Աստղաֆիզիկա» (ռուսերեն և անգլերեն) և «Հայաստանի ֆիզիկա» (անգլերեն) էլեկտրոնային ամսագրերը։ Գործում են 3 մասնագիտական խորհուրդներ, որոնք ֆիզմաթ գիտությունների գծով գիտական աստիճաններ են շնորհում աստղաֆիզիկա, ռադիոաստղագիտություն, տեսական ֆիզիկա, ռադիոֆիզիկա, օպտիկա, կոնդենսացված վիճակի ֆիզիկա, կիսահաղորդիչների ֆիզիկա, միջուկի, տարրական մասնիկների և տիեզերական ճառագայթների ֆիզիկա, լիցքավորված մասնիկների փնջերի ֆիզիկա և արագացուցչային տեխնիկա, լազերային ֆիզիկա մասնագիտություններով։ Տիեզերական ճառագայթների (Տճ) ֆիզիկա Հայաստանում Տճ-ի ուսումնասիրություններ սկսվել են 1942 թվականին, երբ Աբրահամ Ալիխանովի, Արտեմ Ալիխանյանի և Նորայր Քոչարյանի ղեկավարությամբ չափվել են Տճ-ի ինտենսիվությունը ծովի մակերևույթից 3250 և 1960 մ բարձրությունների վրա։
Կատեգորիա:Ֆիզիկան ըստ երկրի Կատեգորիա:Գիտությունը Հայաստանում
Կայզերսլաուտերն ՖԱ
Կայզերսլաուտերն (1. Fussball-Club Kaiserslautern), հայտնի է նաև որպես '''1. FCK կամ ուղղակի FCK, գերմանական ֆուտբոլային ակումբ Կայզերսլաուտերնից։ Ակումբը հիմնադրվել է 1900 թվականի հունիսի 2-ին։ 1909 թվականին այն միավորվեց FC Palatia ակումբի հետ (հիմնադրված 1901 թվականին) և FC Bavaria-ի հետ (հիմնադրված 1902 թվականին), և արդյունքում ստացավ FV 1900 Kaiserslautern անվանումը։ 1929 թվականին միավորվեց SV Phönix ակումբի հետ, և ստացավ FV Phönix-Kaiserslautern''' ամբողջական անվանումը։ Այժմյան անվանումը ստացել է 1932 թվականին։
Ներկա կազմ
2017 թվականի սեպտեմբերի 18-ի դրությամբ
(վարձավճարով Վերդեր Բրեմենից)
(վարձավճարով Հոֆենհայմից)
(վարձավճարով ՌԲ Լայպցիգ-ից)
(վարձավճարով Սպորտինգ Լիսաբոնից)
Վերջին մրցաշրջանների արդյունքներ
Ինֆորմացիան թարմացվել է 2017 թվականի նոյեմբերի 2-ին
ԳԳ = Գերմանիայի գավաթ; ԳԿԳ = ՈՒԵՖԱ Գավաթակիրների գավաթ; ԵԼ = ՈՒԵՖԱ Եվրոպայի Լիգա; ՉԼ = ՈՒԵՖԱ Չեմպիոնների լիգա — = Չի մասնակցել; 1Ռ = 1-ին փուլ; 2Ռ = 2-րդ փուլ; 3Ռ = 3-րդ փուլ; ՔԵ = Քառորդ եզրափակիչ; ԿԵ = Կիսաեզրափակիչ
Արտաքին հղումներ
Կատեգորիա:Գերմանական ֆուտբոլային ակումբներ Կատեգորիա:1900 հիմնադրված ֆուտբոլային ակումբներ
Պրիբորժավսկոե
Պրիբորժավսկոե (Приборжавське), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Պրիբորժավսկոե գյուղում բնակվում էր 3 585 մարդ։ Բնակավայրը զբաղեցնում է 37 կմ² տարածք։ Բնակչության խտությունը կազմում էր 97 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Իրշավայի շրջանի բնակավայրեր Կատեգորիա:Ուկրաինայի գյուղեր Կատեգորիա:1500 թվականին հիմնադրված բնակավայրեր
Ֆրանսիայի ֆուտբոլի առաջնություն 2010/2011
Ֆրանսիայի ֆուտբոլի առաջնություն 2010-2011, Ֆրանսիայի ֆուտբոլի առաջնության 73-րդ մրցաշրջանը, իր ստեղծման պահից։ «Մարսել» ակումբը դարձավ չեմպիոն։ Մրցաշրջանը մեկնարկել է՝ 2010 թվականի օգոստոսի 7-ին և ավարտվել 2011 թվականի մայիսի 29-ին։ Առաջնությանը մասնակցել են 20 ակումբներ։ Երկրորդ ենթախմբից առաջին ենթախումբ տեղափոխվեցին «Կան», «Բրեստ» և «Առլ-Ավինոն» թիմերը։
Ռմբարկուների
Հասցե։ Գոլերը Лиги 1 կայքում
Գոլային փոխանցումների վիճակագրությունը
Հասցե։ Գոլային փոխանցումները Лиги 1 կայքում
Տարվա երիտասարդ ֆուտբոլիստ
== Տարվա դարպասապահ ==
Ծանոթագրություններ
Կատեգորիա:Ֆուտբոլի առաջնություններ
Պի թվի օր
Պի թվի օրը, \pi մաթեմատիկական հաստատունին նվիրված տոն, որը նշում են մարտի 14-ին (ամիս/ամսաթիվ ֆորմատով՝ 3/14), որը համընկնում է պի թվի առաջին երեք իմաստալից նիշի հետ ։ Այն հիմնադրել է Exploratorium-ի աշխատակից Լարի Շոուն 1988 թվականին։ Տոնակատարությունները հաճախ ներառում են կարկանդակ ուտելը կամ պի թվի նիշերն անգիր ասելու մրցույթներ անցկացնելը։ 2009 թվականին Միացյալ Նահանգների Ներկայացուցիչների պալատը հավանություն է տվել Պի թվի օրվա նշանակմանը ։ ՅՈՒՆԵՍԿՕ-ի 40-րդ Գլխավոր կոնֆերանսը 2019 թվականի նոյեմբերին պի թվի օրը հայտարարել է մաթեմատիկայի միջազգային օր  ։
Պի թվի հետ է կապված նաև հուլիսի 22-ը՝ «Մոտավոր \pi թվի օրը» (Pi Approximation Day), որովհետև ամսաթվերի եվրոպական ձևաչափով այդ օրը գրվում է 22/7, իսկ այդ տեսքով գրված կոտորակը համապատասխանում է \pi-ի մոտավոր արժեքին ։
Մարտի 14-ին նշվում է նաև Ալբերտ Այնշտայնի (1879-1955) ծննդյան օրը, իսկ 2018 թվականի այդ օրը 76 տարեկան հասակում մահացել է հայտնի ֆիզիկոս Սթիվեն Հոքինգը։
Պատմություն
2009 թվականի մարտի 12-ին ԱՄՆ Ներկայացուցիչների պալատն ընդունել է ոչ պարտադիր բանաձև (111 H. Res. 224), որը 2009 թվականի մարտի 14-ը ճանաչել է Պի թվի ազգային օր (National Pi Day) ։ 2010 թվականի մարտի 14-ին Google-ը ներկայացրել է պի թվի օրվան նվիրված Google Doodle-ը, որում Google բառը գտնվում էր շրջանագծերի և պի թվի խորհրդանիշների պատկերների վրա , իսկ 2018 թվականին՝ տոնի 30-ամյակին, դա եղել է Դոմինիկ Անսելի կարկանդակը՝ իր տրամագծով բաժանված շրջանագիծ ։
2014 թվականի ամբողջ մարտ ամիսը (3/14) ոմանց կողմից նշվել է որպես «Պի թվի ամիս» ։ 2015 թվականին մարտի 14-ը նշվել է որպես «սուպեր Պիի օր» (Super Pi Day), որովհետև այդ ամսաթիվը գրվել է որպես 3/14/15 (ամիս/օր/տարի ձևաչափով)։ Ժամը 9:26:53-ին ամսաթիվը և ժամը միասին ներկայացնում էին π թվի առաջին 10 նիշերը ։
Տոնակատարություն
Պի թվի օրը նշվում է տարբեր կերպ․ այդ օրը ձոն են կարդում \pi թվին, պատմում մարդկության կյանքում նրա դերի մասին, նկարագրում, թե կյանքը ինչքան անտանելի կլիներ առանց \pi թվի, ինչպես նաև կարկանդակ են ուտում, կարկանդակներ նետում․ դա կապված է անգլերենում «pi» (պի) և «pie» (կարկանդակ) բառերի նմանության (/paɪ/) և այն հանգամանքի հետ, որ շատ կարկանդակների ունեն կլոր ձև (շրջան) ։ Բացի այդ, որոշ դպրոցներում անցկացվում են մրցումներ, թե աշակերտներից ով կարող է հիշել պի թիվը ստորակետից հետո ամենաշատ նիշեր ։
Մասաչուսեթսի տեխնոլոգիական ինստիտուտը ապագա ուսանողներին իրենց դիմումների վերաբերյալ որոշումների ընդունման մասին նամակները հաճախ ուղարկում է պի թվի օրը ։ Սկսած 2012 թվականից՝ Մասաչուսեթսի տեխնոլոգիական ինստիտուտը հայտարարել է, որ այդ որոշումները (հասանելի միայն հասցեատերերին) առցանց հարապարակվելու են պի թվի օրը երեկոյան ուղիղ ժամը 6:28, որը նրանք կոչվում է «տաու ժամանակ»՝ հավասարապես պատվելու համար նաև պի թվի մրցակից տաու թիվը ։ 2015 թվականին կանոնավոր որոշումները համացանցում հրապարակվել են ժամը 9:26-ին՝ այդ տարվա «պի րոպեին», իսկ 2020 թվականին կանոնավոր որոշումները հրապարակվել են ժամը 1։59-ին, երբ ամսաթիվն ու ժամը կազմել են պի թվի առաջին վեց նիշերը ։
Հունիսի 28-ը հայտնի է որպես «Two Pi Day», «տաու թվի օր», 2π, հայտնի է հունական տաու (𝜏) տառով, որը մաթեմատիկական բանաձևերում ընդհանուր բազմապատիկ է։ Ոմանք պնդում են, որ τ-ն ավելի հիմնարար հաստատում է, և որ դրա փոխարեն պետք է նշել տաուի օրը ։ Այս օրվա տոնակատարությունը կատակով առաջարկում է ուտել «երկու անգամ ավելի շատ կարկանդակ»   ։
Նյու Ջերսի նահանգի Փրինսթոն քաղաքում բազմաթիվ միջոցառումներ են անցկացվում Ալբերտ Այնշտայնի ծննդյան օրվա (որը նույնպես նշվում է մարտի 14-ին) և պի թվի օրվա համատեղ տոնակատարության շրջանակներում ։ Այնշտայնը Փրինսթոնում ապրել է ավելի քան քսան տարի՝ աշխատելով Հեռանկարային հետազոտությունների ինստիտուտում։ Կարկանդակներ ուտելուց և պի թվի նիշերի անգիր ասելու մրցույթից բացի այդ օրն անցկացվում է Այնշտայնի նմանակների ամենամյա մրցույթը ։
Արտաքին հղումներ
Կատեգորիա:Ոչ պաշտոնական տոներ Կատեգորիա:Պի Կատեգորիա:Մարտ ամսվա տոներ Կատեգորիա:Մարտի 14
Ֆեռնան Մագելան
Ֆեռնան (Ֆեռնանդո)Մագելան (Մագալյաենշ)  (Fernão de Magalhães, Fernando (Hernando) de Magallanes, Ferdinandus Magellanus, ), պորտուգալացի և իսպանացի ծովագնաց։ Նրա ղեկավարությամբ տեղի է ունեցել առաջին շուրջերկրյա ճանապարհորդությունը։ 1517 թ. Պորտուգալիայից մեկնել է Իսպանիա, 1519-1521 թթ. ղեկավարել է 5 նավից կազմված իսպանական արշավախումբը, որի նպատակն էր արևմտյան նավարկության ուղիով հասնել Մոլուքյան կղզիներ։ 1520 թ. հասել է Լա Պլատայի գետաբերան, հայտնագործել Սան Մաթիաս և Սան Խորխե ծոցերը, անցել իր հայտնագործած նեղուցով (Մագելանի նեղուց), կտրել Խաղաղ օվկիանոսը (17000 կմ), հասել Ֆիլիպինյան կղզիներ, որտեղ սպանվել է տեղացիների հետ ընդհարման ժամանակ։ Արշավախմբի միայն մեկ նավ է վերադարձել Իսպանիա՝ հարավից շրջանցելով Աֆրիկան։ Մագելանի նավարկությունը վերջնականապես ապացուցեց Երկրի գնդաձևությունը և Համաշխարհային օվկիանոսի առկայությունը։ Այդպիսով՝ նա դարձել է առաջին եվրոպացին, ով նավարկել է այդ ուղիով։
Կենսագրություն
Մագելանը ծնունդով պորտուգալացի է։ Նրա ծննդավայրը հստակ հայտնի չէ, սակայն որպես այդպիսին ավելի հաճախ նշվում է Սաբրոզա քաղաքը, բայց հնարավոր է, որ նա ծնվել է Պորտու քաղաքում։ Ծովագնացի ընտանիքի մասին քիչ տեղեկություններ կան։ Հայտնի է միայն, որ նա ծնվել է ազնվականի ընտանիքում։ Ենթադրվում է, որ նրա հայրը Ռույ կամ Ռոդրիգո դի Մագելանն է, որ մի ժամանակ եղել է Ավեյրու ամրոցի կառավարիչը։ Մայրը Ալդա դե Մոսկիտան (Միշկիտա) է։ Մագելանից բացի նրանք ունեցել են ևս չորս երեխա, որոնց մասին ոչինչ հայտնի չէ։ Երիտասարդ տարիքում Մագելանը եղել է Ժուան II-ի կնոջ՝ Լեոնորա Ավիսցի թագուհու շքախմբի անդամ։
Առաջին ճանապարհորդություններ
1498 թվականին պորտուգալացիները հայտնաբերեցին ծովային ճանապարհը դեպի Հնդկաստան։ Վասկո դա Գամայի հետքերով պորտուգալական նավատորմեր էին մեկնում նվաճելու արևելքը։ 1505 թվականին Հնդկաստանի առաջին փոխարքա նշանակված Ֆրանսիշկու Ալմեյդայի նավատորմի մեկնման համար արդեն բավարար թվով նավաստիներ չկային. որոշ ղեկակալներ նույնիսկ չգիտեին, թե որ կողմն է աջը, որը՝ ձախը։ Այդ ժամանակ նավի աջ կողմում կախել են սխտոր, ձախ կողմում՝ սոխ, ու ըստ այդմ կարգադրություններ արել։ Հենց փոխարքայի այդ արշավախմբի կազմում էլ ընդգրկվել է Մագելանը՝ որպես ռազմիկ։ Ֆեռնան Մագելանի կյանքի և գործունեության մասին է պատմում ավստրիացի աշխարհահռչակ գրող Ստեֆան Ցվայգի «Մագելանի սխրագործությունը» (հայերեն հրտ.` Երևան, 1984) վեպը։
Հնդկաստան հասնելով՝ պորտուգալացիները հարկադրված են եղել մարտերի բռնվել, որոնցում Մագելանն աչքի է ընկել խիզախությամբ, ընդ որում՝ փրկել է նաև վտանգի մեջ ընկած մի խումբ հայրենակիցների կյանքը։ 1506 թվականին նա մասնակցել է դեպի Մալուքյան կղզիներ (այդ տարիներին Համեմունքի կղզիներ էին կոչվում) արշավանքին, այնուհետև՝ Ալֆոնսո դե Ալբուքերքի հրամանատարության ներքո՝ ներկայիս Մալայզիայի՝ ռազմավարական նշանակություն ունեցող Մալակկա նավահանգստի նվաճմանը։
Վերադարձել է հայրենիք, 1513 թվականին կրկին մեկնել արշավանքի, այս անգամ՝ Մարոկկո, որտեղ մասնակցել է Ազամորի ճակատամարտին և ծանր վիրավորվել է ոտքից։ Սակայն փառքի ու պատվի փոխարեն մեղադրանք ու անարգանք է վաստակել. նրան մեղադրել են մուսուլմանների հետ առևտուր անելու մեջ և զրկել պորտուգալական թագին ծառայելու հնարավորությունից։
Մագելանը խորությամբ ուսումնասիրել էր ծովային քարտեզները և համոզված էր, որ կարող է հայտնագործել դեպի Հնդկաստան տանող ավելի կարճ ծովային ուղի, եթե նավարկի դեպի արևմուտք։ Նա իր պլանի մասին հայտնել է Պորտուգալիայի թագավոր Մանուելին և խնդրել նրա աջակցությունը, սակայն մերժում ստանալով, ինչպես և ժամանակին՝ Քրիստափոր Կոլումբոսը, հարկադրված է եղել դիմելու իսպանացիներին ։
Շուրջերկրյա ճանապարհորդություն
Մագելանը կարողացել է Իսպանիայի տասնիննամյա թագավոր Կառլոս Հինգերորդին համոզել, որ որ իր ծրագրած ճանապարհորդությունը ձեռնտու ձեռնարկ է, և արքան համաձայնել է ֆինանսավորել այն: Մագելանին տրամադրվել են հինգ նավ՝ ընդհանուր առմամբ 237 մարդկանցից բաղկացած անձնակազմերով։ Մագելանի նավատորմը բաղկացած էր Վիկտորիա, Սանտյագո, Կոնսեպսիոն, Սան Անտոնիո և Տրինիդադ նավերից։ Նրանք բոլորն ունեին անձնակազմ, 2 տարվա համար բավարար պաշար և հրացաններ ։ Մեկնարկելով Սևիլյայից՝ Գվադալակվիվիր գետով նավարկել են ցած և 1519 թվականի սեպտեմբերի 20-ին իսպանական Սանլուկար դե Բառամեդա ծովային նավահանգստից սկսել ուղևորությունը։
Առաջին կանգառը կատարել են Կանարյան կղզիներում՝ Տեներիֆեում, որտեղ էլ տեղի է ունեցել առաջին բախումը Մագելանի և իրեն ի պաշտոնե ենթակա նավապետերի միջև ։ Խռովության կազմակերպիչը կալանավորվել է, և ոչ մեծ տորմիղը շարունակել է ճանապարհը դեպի Ռիո դե Ժանեյրոյի ծովածոցը։ Հաջորդած ամիսներին նավարկել են Հարավային Ամերիկայի ափամերձ գոտիով հարավ՝ փնտրելով այն նեղուցը, որով հնարավոր կլիներ անցնելու դեպի արևմուտք։ Հետազոտել են Լա Պլատան, խորացել պատագոնյան անհյուրընկալ ջրերում։ 1520 թվականի մարտին Մագելանը որոշում է կայացրել, վտանգներով հղի մի շարք փոթորիկներ հաղթահարելուց հետո, ձմեռն անցկացնել մի ծովածոցում, որ հետագայում անվանվեց San Julian: Այստեղ բռնկվել է հերթական խռովությունը, որը նույնպես հաջողվել է ճնշել. կազմակերպիչներից երկուսին լքել են պատագոնիական ափին։
Օգոստոսի 24-ին ուղևորությունը շարունակվել է։ Որոշ ժամանակ անց նավերից մեկը վնասվել է փոթորկից, մեկ ուրիշի՝ San Antonio-ի անձնակազմն էլ դասալքել է և բռնել Իսպանիա վերադարձի ուղին։ Հոկտեմբերի 21-ին Մագելանը վերջապես հայտնագործել ու, եվրոպացիներից առաջինը լինելով, անցել է Չիլիի և Հրո երկրի միջև ընկած նեղուցը, որը հետագայում կոչվեց նրա անունով ։ Այդ նեղուցն անցնելով՝ մուտք են գործել մի օվկիանոս, որ Մագելանի կողմից ստացել է Խաղաղ անվանումը՝ տևական ժամանակ փոթորիկներից զերծ լինելու և բարենպաստ քամիների պատճառով։ Շուրջ չորս ամիս ցամաք չեն տեսել, մարդիկ սկսել են տառապել սովից, ծարավից, C վիտամինի պակասի պատճառով առաջացած հիվանդությունից։
Վերջապես, 1521 թվականի մարտի 6-ին հասել են Մարիանյան կղզիներին, որտեղ գտել են առատ սնունդ ու ջուր, բայց դրանք ձեռք բերելու համար ստիպված են եղել կռվի բռնվել տեղաբնիկների հետ։ Երեք օր անց շարունակել են ճանապարհորդությունը և մարտի 16-ին հասել Ֆիլիպինյան կղզիներից Հոմոնհոն կղզուն։ Այդ ժամանակ Մագելանի հրանատարության ներքո սկզբնական 237 մարդկանցից մնացել էին ընդամենը 150-ը։ Մագելանը ընծաներ է փոխանակել կղզու արքայիկի՝ Կա Լամբոյի հետ, որը նրան հրավիրել է Ցեբու կղզի, որտեղ նրան դիմավորել է Ռադհա Հումաբոն արքան։ Վերջինս, իր ընտանիքի ու զորքի հետ միասին,կարճ ժամանակ անց քրիստոնեություն է ընդունել, ճանաչել Իսպանիայի թագավորի գերիշխանությունը։ Դրա դիմաց Մագելանը խոստացել է նրան օգնել հարևան մաքթան թշնամի ցեղի դեմ կռվում։ Ապրիլի 27-ին նա զոհվել է այդ մարտում՝ վիրավորվելով թունավոր նետից։ Անձնակազմը ջանացել է հրամանատարի դիակը ստանալ հակառակորդից, բայց արդյունքի չհասնելով՝ շարունակել է ճանապարհը դեպի Բոռնեո, այնուհետև՝ դեպի Մոլուքյան կղզիներ, որտեղ նավերը բեռնել են Իսպանիայի թագավորի համար նախատեսված համեմունքներով։ 1522 թվականի մայիսի 6-ին շրջանցելով Աֆրիկայի հարավում գտնվող Բարեհուսո հրվանդանը՝ Մագելանի հինգ նավերից միայն մեկը՝ «Վիկտորիա»-ն՝ 17 հոգուց բաղկացած անձնակազմով, նավապետ Խուան Սեբաստիան Էլկանոյի հրամանատարությամբ, կարողացել է սեպտեմբերի 6-ին հասնել Իսպանիա՝ դառնալով աշխարհում առաջին շուրջերկրյա ճանապարհորդություն կատարած նավը։ Ճանապարհորդության ընթացքում պահվող Pigafaetta ամսագիրը հիմնական և միակ գրառումն է այն մասին, թե ինչ փորձություններ և մարտահրավերների բախվեց անձնակազմը տուն վերադառնալիս ։
Պատմական գործունեություն
Ֆեռնան Մագելանի անունով են կոչվել՝
Արտաքին հղումներ
Կատեգորիա:Պորտուգալացի ծովագնացներ Կատեգորիա:Սպանված ճանապարհորդներ Կատեգորիա:Իսպանացի ճանապարհորդներ Կատեգորիա:Անձինք նամականիշերի վրա
Սպիտակաթև ջրածիծառ
Սպիտակաթև ջրածիծառ, ջրածիծառների ընտանիքի թռչուն։
Արտաքին տեսքը
Բնադրողվող է, տարածված։ Մարմնի երկարությունը 20-23 սմ է, թևերի բացվածքը՝ 63-67 սմ, կենդանի զանգվածը՝ 74 գ։ Բնադրման շրջանում հասուն թռչնիի մարմինը սև է, դաստակաթևը, գոտկատեղը, ներքնապոչը և պոչը՝ սպիտակ, թափահարողները՝ մոխրագույն, թևատակը՝ սև շերտերով։ Ոտքերը բաց կարմիր են, կտուցը՝ կարճ, սևավուն։ Փետրավորման շրջանում փետրածածկը սև ու սպիտակ թվացյալ խայտերով է։ Հետբնադրման շրջանում մարմինը սպիտակ է, մեջքը, թևերը՝ մոխրագույն, ականջին կա փոքր սև բիծ, գագաթին՝ սև բիծ։ Երիտասարդի թասակը սևավուն է, մեջքը՝ մուգ դարչնագույն-մոխրագույն, թևավերևը՝ մոխրագույն՝ արտաքին և հետին մուգ եզրերով։
Կենսակերպը
Խիստ երամային թռչուն է։ Սովորաբար չի խուսափում մարդկանց ներկայությունից։ Թռիչքը՝ թևերի դանդաղ և խոր թափահարումներով։ Արձակում է ցածր տոնայնության ծվծվոցներ։ Հաճախ, թևերը վեր բարձրացրած և առանց թափահարումների, ազատ անկում է կատարում ջրի մեջ և, մինչև ուսերը սուզվելով, կտուցով ջրից դուրս է հանում որսին։ Բնակվում է ձկնաբուծական լճակներում, լճերում, դանդաղահոս գետերում։ Սնվում է ջրային անողնաշարավորներով, մանր ձկներով։ Գարնանային վերադարձը՝ ապրիլի վերջ-մայիսի սկզբին։ Աշնանային չուն՝ մինչև նոյեմբերի վերջը։ Կենսակերպը լրացուցիչ ուսումնասիրության կարիք ունի։
Սերունդը և նրա խնամքը
Բնադրազույգերը ձևավորվում են մայիսի սկզբից։ Բույնը լողացող հարթակ է՝ եղեգնուտում, կամ ոչ խոր փոսիկ՝ գետնին։ Դնում է 35 մմ տրամագծով, բաց դարչնադեղին՝ սև պտերով 2-3 ձու։ Երիտասարդ թռչունները հայտնվում են հուլիսի առաջին կեսից մինչև չուի երամներ կազմելը։
Կատեգորիա:Ջրածիծառներ Կատեգորիա:Եվրասիայի թռչուններ Կատեգորիա:Աֆրիկայի թռչուններ Կատեգորիա:Կենտրոնական Ասիայի թռչուններ
Սլայդեր (հեռախոսի կորպուս)
Սլայդերը (ծագումը՝ to slide - սահել) բջջային հեռախոսների կորպուսի տեսակ է, ինչպես նաև հենց այդ կորպուս ունեցող հեռախոսի անվանումը։ Առաջին անգամ հեռախոս-սլայդերը ներկայացրել է Siemens Mobile ընկերությունը իր Siemens SL10 մոդելով 1999 թվականին։
Ինչպես ծալովի կորպուսները, սլայդերն էլ ունի երկու մաս, որոնք, սակայն, ամրացված չեն մեկ սռնով, այլ տեղադրված են զուգահեռ հարթություններում և կապված են հատուկ մեխանիզմի օգնությամբ, որը թույլ է տալիս տեղաշարժել («սահել») միմյանց այդ հարթություններում (սովորաբար միայն մեկ ուղղությամբ)։
Կատեգորիա:Բջջային հեռախոսներ
Mobile phone form factor
Գրեքոլ
Ծանոթագրություններ
Կատեգորիա:Թուրքիայի լեռներ
Բերբուկի
Բերբուկի (ბერბუკი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 640 մետր բարձրության վրա։ Շրջկենտրոն Գորիից հեռու է 4 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 873 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Հալիլ փաշա
Հալիլ փաշա, թուրք նկարիչ և արվեստի ուսուցիչ։ Թուրքիայի առաջին իմպրեսիոնիստներից է։
Կենսագրություն
Հալիլ փաշայի ընտանիքը սերում է Հռոդոսից։ Հայրը՝ Սելիմը, Թուրքիայի ռազմական ակադեմիայի հիմնադիրներից է։
Արևմտյան ոճին հետևող վաղ շրջանի շատ այլ թուրք նկարիչների նման նկարչական կրթություն ստացել է Mühendishane-i Berrî-i Hümâyûn դպրոցում (Ճարտարագիտական ռազմական դպրոց, ներկայում հայտնի է որպես Ստամբուլի տեխնիկական համալասարան) ։ Այդ ուսումնական հաստատության շրջանավարտները սովորաբար իրավունք են ստացել դասավանդել նկարչություն ռազմական դպրոցներում, սակայն նա նախընտրել է շարունակել  ուսումը Փարիզում։ 1880 թվականի նրա հայրը տվել է իր վերջնական համաձայնությունը, և նա 8 տարի աշխատել է Ժան Լեոն Ժերոմի ստուդիաներում ։ Իր առաջին ցուցադրությունն անցկացրել է 1889 թվականի համաշխարհային ցուցահանդեսում և արժանացել մեդալի։ Թուրքիա վերադառնալուց հետո, այնուամենայնիվ, աշխատել է որպես ուսուցիչ ռազմական դպրոցում։
1906 թվականին նա ստացել է փաշա տիտղոսը։ Երկու տարի անց, երբ սկսվել է Երկրորդ սահմանադրական ժամանակաշրջանը, նա նախընտրել է թողնել աշխատանքը գնդապետի աստիճանով և սկսել է տալ նկարչության մասնավոր դասեր։ Հետագայում նա դասավանդել է Sanayi-i Nefise Mekteb-i Alisi դպրոցում (Գեղարվեստի և արհեստների դպրոց, ներկայում՝ Միմար Սինանի անվան գեղարվեստի համալսարան) և եղել է նրա տնօրենը 1917 թվականից մինչև 1918 թվականը ։
Թուրքիայի անկախության պատերազմի ժամանակ Հալիլ փաշան մեկնել է Եգիպտոս Աբաս Հիլմի փաշայի՝ նախկին (և վերջին) խեդիվի հրավերով ։ Հետագայում նա երկար ժամանակ հյուրընկալվել է խեդիվի՝ Ստամբուլում գտնվող և հիմնականում չօգտագործվող առանձնատանը, որտեղ ունեցել է ստուդիա։
Արտաքին հղումներ
Կատեգորիա:Թուրք նկարիչներ Կատեգորիա:Իմպրեսիոնիստ գեղանկարիչներ Կատեգորիա:Ստամբուլում ծնված անձինք Կատեգորիա:Փաշաներ
Madagascar. Escape 2 Africa (խաղ)
'''Madagascar. Escape 2 Africam,''' արկածային ժանրի համակարգչային խաղ, որը ստեղծվել է Մադագասկար 2 մուլտֆիլմի մոտիվներով։ Խաղը մշակվել է PlayStation 2, PlayStation 3, Xbox 360, Windows, Nintendo DS և Wii պլատֆորմներով։
Սյուժե
Ալեքսը և իր ընկերները որոշում են վերադառնալ Նյու Յորք, սակայն ճանապարհին ինքնաթիռն Աֆրիկայում անսարքանում է։ Աֆրիկայում Ալեքսը գտնում է իր ծնողներին և փառքի տիրանում։
Արտաքին հղումներ
Կատեգորիա:2008 տեսախաղեր Կատեգորիա:Մադագասկար (մուլտֆիլմեր) Կատեգորիա:Windows տեսախաղեր
Golden Boy (մրցանակ)
«Golden Boy», ամենամյա ֆուտբոլային մրցանակ, տրվում է Եվրոպայի տարվա լավագույն երիտասարդ ֆուտբոլիստին։ Մրցանակակրի տարիքը չպետք է գերազանցի 21 տարեկանը և պետք է հանդես գա եվրոպական առաջնությունների որևէ բարձրագույն դիվիզիոնում։ Մրցանակը 2003 թվականին սահմանել է Tuttosport-ի գլխավոր խմբագիրներից մեկը։ Առաջին մրցանակակիրը դարձավ « Այաքսի » ֆուտբոլիստ Ռաֆայել վան դեր Վարտը։
Արտաքին հղումներ
Կատեգորիա:Ֆուտբոլային մրցանակներ Կատեգորիա:Եվրոպայի ֆուտբոլային պարգևներ և մրցանակներ Կատեգորիա:2003 հիմնադրումներ Կատեգորիա:Ցանկեր:Ֆուտբոլ
Ընտրական շրջաններ (Բուլղարիա)
Բուլղարիայի ընտրական շրջաններ կամ ընտրածարածքներ (Избирателни райони, իզբերատելնի ռայոնի)։ Բուլղարիայի տարածքը բաժանված է 31 ընտրական շրջանի, որոնք մոտավորապես համապատասխանում են Բուլղարիայի 28 պրովինցիաներին (Области, օբլաստի)։
Ազգային ժողովի պատգամավորական աթոռներ
2009 թվականին ներդրվել է խառը համակարգ ինչպես պարզ մեծամասնությամբ, այնպես էլ համամասնական բաշխմամբ։ Յուրաքանչյուր մեկտեղանոց շրջան համապատասխանում է ավանդական բազմատեղ մարզերին։ Մարզերի միջև բնակչության մեծ բազմազանության պատճառով այս մեկ տեղանոց բաշխումը հակասության մեջ մտավ Բուլղարիայի Սահմանադրության 10-րդ հոդվածի այն մասին, որ ընտրությունները պետք է անցկացվեն հավասար ընտրական իրավունքով։ Այս հակասության բողոքարկումը բերվեց Բուլղարիայի Սահմանադրական դատարան, որը չկարողացավ որոշում կայացնել՝ քվեարկելով 6 կողմ և 6 դեմ։ Յուրաքանչյուր ընտրական շրջանի համար համամասնական տեղերի քանակը մեկով պետք է կրճատվեր՝ թույլ տալով ավելացնել 31 պարզ մեծամասնության տեղեր՝ տեղերի ընդհանուր քանակը մինչև 240 պահելով։ Սա հանգեցրեց մեկ այլ հակասության, քանի որ որոշ շրջանների տեղերը կրճատվեցին 1-ով, մյուսները՝ 2-ով և ոմանք նույն քանակի տեղեր պահպանեցին՝ փաստորեն ավելացնելով շրջանի տեղերի ընդհանուր քանակը, ներառյալ պարզ մեծամասնականով տեղը։
Ընտրական շրջաններ
Ընտրական շրջանների մեծ մասը համապատասխանում է Բուլղարիայի 28 մարզերին (պրովինցիաներ), բացառությամբ ամենախիտ բնակեցված երկու նահանգների, որոնք իրենց հերթին բաժանվում են առանձին ընտրական շրջանների։ Պլովդիվի մարզը կազմված է թիվ 16 ընտրական շրջանից, որը համապատասխանում է Պլովդիվի քաղաքապետարանին և թիվ 17 ընտրական շրջանից, որն ընդգրկում է բոլոր մյուս համայնքապետարանները։ Սոֆիա քաղաքը բաժանված է թիվ 23, 24 և 25 ընտրական շրջանների։ Սոֆիա քաղաքից տարբերվող Սոֆիայի մարզը ներկայացված է 26 ընտրատարածքներով։
Սոֆիայի վարչական շրջաններն ըստ ընտրատարածքների
Սոֆիա քաղաքը բաժանված է 24 վարչական շրջանների։ 23, 24 և 25 ընտրատարածքներն ընդգրկում են 8-ական վարչական շրջաններ։ մինի|[[Սոֆիա|Սոֆիայի ընտրատարածքներ
]]
Ծանոթագրություններ
Կատեգորիա:Բուլղարիայի քաղաքականություն Կատեգորիա:Բուլղարիայի վարչական բաժանում Կատեգորիա:Ընտրություններ Կատեգորիա:Ընտրական իրավունք Կատեգորիա:Ընտրական համակարգեր
(7829) Ջարոֆ
(7829) Ջարոֆ (Jaroff), աստերոիդ աստերոիդների գոտի ներքին մասում։ Հայտնաբերվել է 1992 թվականի նոյեմբերի 21-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 1,951803 ա. մ., առավելագույնը մոտենում է 1,8047 ա. մ. հեռավորության վրա և հեռանում 2,0989 ա. մ. ։ Արեգակի շուրջ մեկ ամբողջական պտույտ է կատարում 995,98 երկրային օրվա ընթացքում, իր ուղեծրով շարժվելով միջինում 0,361452 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,87° անկյուն։
Ջարոֆ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։
Արտաքին հղումներ
Կատեգորիա:Հունգարիայի ընտանիքի աստերոիդներ Կատեգորիա:1992 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների գոտու ներքին մասի աստերոիդներ
Արեգակնային համակարգի փոքր մարմին
Բոլոր այլ մարմինները, որոնք պտտվում են Արեգակի շուրջ, բացառելով արբանյակները, պետք է դասվեն «Արեգակնային համակարգի փոքր մարմիններ» դասին ... Այս պահին աս ցուցակի մեջ են ներառված Արեգակնային համակարգի աստերոիդների, տրանսնեպտունային մարմինների մեծամասնությունը, ինչպես նաև գիսաստղերը և այլ փոքր մարմինները ։
Տվյալ պահին չկա պարզություն այս մարմինների չափերի ներքևի սահմանի մասին կամ այս սահմանումը կվերաբերվի ցանկացած մարմնին մինչև երկնաքարերը։
Արեգակնային համակարգի փոքր մարմինների մեծամասնության ուղեծրերը ընկած են երկու տարբեր շրջաններում, որոնք կոչվում են՝ Աստերոիդների հիմնական գոտի և Կոյպերի գոտի։ Այս երկու գոտիները ունեն իրենց ներքին կառուցվածքները, որոնք պայմանավորված են մեծ մոլորակների ազդեցությամբ (մասնավորապես Յուպիտերի և Նեպտունի համապատասխանաբար) և ունեն վատ ուրվագծվող սահմաններ։ Արեգակնային համակարգի այլ շրջանները նույնպես ունեն փոքր մարմիններ, սակայն զգալիորեն ավելի փոքր խտությամբ։ Նրանք ներառում են Երկրամերձ աստերոիդները, Կենտավրոսները, գիսաստղները, Ցրված սկավառակի մարմինները։
Ծանոթություններ
Կատեգորիա:Արեգակնային համակարգ Կատեգորիա:Աստղագիտություն
Միջազգային բանկային հաշվեհամար (IBAN)
Միջազգային բանկային հաշվեհամար (International Bank Account Number (IBAN)), միջազգայնորեն ընդունված համակարգ բանկային հաշիվները նույնականացնելու և միջազգային փոխանցումների մշակումը նվազագույն ռիսկով իրականացնելու համար։ Ի սկզբանե այն ընդունվել է Եվրոպական բանկային ստանդարտների կոմիտեի (ECBS) կողմից, իսկ ավելի ուշ որպես միջազգային ստանդարտ ISO ISO 13616:1997- ի ներքո։ Ներկայիս ստանդարտը ISO 13616:2007-ն է, որը նշում է SWIFT- ին որպես պաշտոնական գրանցամատյան։ Ի սկզբանե ստեղծված լինելով Եվրամիության ներսում վճարումները հեշտացնելու համար, այն ներդրվել է եվրոպական երկրների մեծամասնության և աշխարհի  բազմաթիվ երկրների կողմից, հիմնականում Մերձավոր Արևելքում և Կարիբյան ծովում։ 2016 թվականի փետրվարի դրությամբ 69 երկիր օգտագործում էր IBAN համարակալման համակարգը
IBAN-ը բաղկացած է մինչև 34 այբբենական նիշերից, որոնք պարունակում են երկրի կոդ, ստուգման երկու նիշ և թվերի շարք, որը ներառում է շահառուի բանկի կոդը, մասնաճյուղի կոդը և շահառուի հաշվեհամարը։ Ստուգման նիշերը հնարավորություն են տալիս  ստուգելու բանկի հաշվեհամարը և հաստատելու նրա ամդամակցությունը համակարգին նախքան փոխանցումն իրականացնելը։
Նախապատմություն
IBAN-ից առաջ բանկային հաշվի նույնականացման տարբեր ստանդարտները (այսինքն`բանկը, մասնաճյուղը, routing կոդերը և հաշվի համարը)  խառնաշփոթ էին առաջացնում որոշ օգտվողների համար։ Դա հաճախ հանգեցնում էր նրան, որ անհրաժեշտ routing տեղեկատվությունը բացակայում էր փոխանցումներից։ ISO 9362-ով սահմանված է ,որ նշված routing տեղեկատվությունը(հաճախ հայտնի նաև որպես բիզնեսի նույնականացման կոդեր (BIC կոդ), SWIFT ID կամ SWIFT կոդ կամ SWIFT-BIC) հատուկ ձևաչափ չի պահանջում, այնպես որ հաշիվների և գործարքների տիպերի նույնականացումը թողնվում էր փոխանցման  կողմերի համաձայնության վրա։ Այն նաև չէր պարունակում ստուգիչ թվանշաններ, ուստի մակագրության սխալները հայտնաբերելի չեն եղել, և ուղարկող բանկը չի կարողացել վավերացնել routing-ի տվյալները նախքան փոխանցում կատարելը։ Սխալ routing կոդերը հանգեցրել են վճարումների հետաձգմանը և ավելացրել են լրացուցիչ ծախսեր ուղարկող և ընդունող բանկերի, հաճախ նաև միջնորդ բանկերին մոտ ։
Այս դժվարությունները հաղթահարելու համար 1997 թ.-ին Ստանդարտացման միջազգային կազմակերպությունը (ISO) հրապարակեց ISO 13616: 1997 : Այս առաջարկի ճկուն լինելու պատճառով Եվրոպական բանկային ստանդարտների կոմիտեն (ECBS) կարծում էր, որ այն անիրագործելի կլինի, և նրանք մշակեցին ստանդարտի իրենց տարբերակը, որն ի թիվս այլ բաների, թույլ էր տալիս միայն մեծատառեր և պահանջում էր,որ յուրաքանչյուր երկրի համար IBAN-ը ունենա ֆիքսված երկարություն ։ ISO 13616:1997 հետագայում հանվեc և փոխարինվեc ISO 13616:2003-ով ։ Ստանդարտը նորից վերանայվեց 2007-ին, երբ այն բաժանվեց երկու մասի։